CELEX: 52007PC0656
Language: fi
Date: 2007-11-06
Title: Ehdotus: neuvoston päätös Albanian Eurooppa-kumppanuuden periaatteista, ensisijaisista tavoitteista ja ehdoista sekä päätöksen 2006/54/EY kumoamisesta

Tärkeä oikeudellinen huomautus

|

52007PC0656

	[pic] | EUROOPAN YHTEISÖJEN KOMISSIO |Bryssel 6.11.2007KOM(2007) 656 lopullinenEhdotus:NEUVOSTON PÄÄTÖSAlbanian Eurooppa-kumppanuuden periaatteista, ensisijaisista tavoitteista ja ehdoista sekä päätöksen 2006/54/EY kumoamisesta(komission esittämä)PERUSTELUTThessalonikissa 19. ja 20. kesäkuuta 2003 kokoontunut Eurooppa-neuvosto hyväksyi Länsi-Balkania koskevan Thessalonikin toimintasuunnitelman, jossa Eurooppa-kumppanuudet esitellään keinona lähentää Länsi-Balkanin maita Eurooppaan.Neuvosto hyväksyi 30. tammikuuta 2006 Albanian tarkistetun Eurooppa-kumppanuuden, joka perustuu komission 9. marraskuuta 2005 esittämään ehdotukseen. Kumppanuuksiin sisältyy ensisijaisia tavoitteita lyhyelle ja keskipitkälle aikavälille. Maiden odotetaan saavuttavan lyhyen aikavälin ensisijaiset tavoitteet yhdessä tai kahdessa vuodessa.Tämän vuoksi komissio katsoo aiheelliseksi tehdä ehdotuksen Albanian Eurooppa-kumppanuuden ajantasaistamisesta. Uudistettu Eurooppa-kumppanuus perustuu 22. maaliskuuta 2004 annetun neuvoston asetuksen (EY) N:o 533/2004 säännöksiin, ja siinä on huomioitu vuoden 2007 määräaikaiskertomuksessa kuvattu viimeaikainen kehitys. Siinä myös esitetään lyhyen ja keskipitkän aikavälin ensisijaiset tavoitteet maalle sen valmistautuessa yhdentymään tiiviimmin Euroopan unioniin.Albanian toimivaltaisten viranomaisten olisi laadittava Eurooppa-kumppanuutta koskeva suunnitelma, joka sisältää aikataulun ja täsmälliset toimenpiteet, joihin Albania aikoo ryhtyä kumppanuuden toteuttamiseksi. Komissio seuraa säännöllisesti, miten maa edistyy ensisijaisten tavoitteiden saavuttamisessa.Eurooppa-kumppanuuden ensisijaiset tavoitteet luovat perustan yhteisön rahoitustuen käytön suunnittelulle. Tukea annetaan jatkossakin asianomaisista rahoitusvälineistä, varsinkin 17. heinäkuuta 2006 annetulla neuvoston asetuksella (EY) N:o 1085/2006 perustetusta liittymistä valmistelevasta tukivälineestä.Ehdotetulla neuvoston päätöksellä ei ole taloudellisia vaikutuksia. Edellä esitetyn perusteella komissio pyytää neuvostoa hyväksymään liitteenä olevan ehdotuksen neuvoston päätökseksi.Ehdotus:NEUVOSTON PÄÄTÖSAlbanian Eurooppa-kumppanuuden periaatteista, ensisijaisista tavoitteista ja ehdoista sekä päätöksen 2006/54/EY kumoamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Eurooppa-kumppanuuksien solmimisesta osana vakautus- ja assosiaatioprosessia 22 päivänä maaliskuuta 2004 annetun neuvoston asetuksen (EY) N:o 533/2004[1], sellaisena kuin se on muutettuna, ja erityisesti sen 2 artiklan,ottaa huomioon komission ehdotuksen,sekä katsoo seuraavaa:(1) Thessalonikissa 19 ja 20 päivänä kesäkuuta 2003 kokoontunut Eurooppa-neuvosto hyväksyi Eurooppa-kumppanuudet keinoksi, jolla Länsi-Balkanin maita lähennetään Eurooppaan.(2) Asetuksessa (EY) N:o 533/2004 säädetään, että neuvosto päättää kumppanuuksiin sisällytettävistä periaatteista, ensisijaisista tavoitteista ja ehdoista sekä niihin myöhemmin mahdollisesti tehtävistä mukautuksista. Asetuksessa todetaan myös, että Eurooppa-kumppanuuksien seuranta varmistetaan vakautus- ja assosiaatioprosessin puitteissa käyttöön otettujen mekanismien avulla, erityisesti vuosittain laadittavissa määräaikaiskertomuksissa.(3) Neuvosto hyväksyi 30 päivänä tammikuuta 2006 järjestyksessä toisen Eurooppa-kumppanuuden Albanian kanssa[2].(4) Laajentumisstrategiaa koskeva komission asiakirja samoin kuin kumppanuuksissa esitetyt, vuosien 2006 ja 2007 tärkeimmät haasteet on tarkoitus saattaa ajan tasalle vuoden 2007 lopussa.(5) Neuvosto antoi 12 päivänä kesäkuuta 2006 liittymistä valmistelevasta tukivälineestä asetuksen (EY) N:o 1085/2006[3], jolla uudistetaan liittymään valmistautuville maille myönnettävää rahoitustukea säätelevä kehys.(6) Tämän vuoksi olisi aiheellista hyväksyä tarkistettu Eurooppa-kumppanuus, jolla nykyinen kumppanuus saatetaan ajan tasalle; näin voidaan määritellä jatkotoimia varten uusia ensisijaisia tavoitteita Albanian valmisteluja Euroopan unioniin lähentymisessä käsittelevän vuoden 2007 määräaikaiskertomuksen päätelmien perusteella.(7) Jotta Albania voisi valmistautua yhdentymään tiiviimmin Euroopan unioniin, maan toimivaltaisten viranomaisten olisi laadittava suunnitelma, joka sisältää aikataulun ja täsmälliset toimenpiteet Eurooppa-kumppanuuden ensisijaisten tavoitteiden saavuttamiseksi.(8) Päätös 2006/54/EY olisi sen vuoksi kumottava,ON PÄÄTTÄNYT SEURAAVAA:1 artiklaAlbanian Eurooppa-kumppanuuden periaatteet, ensisijaiset tavoitteet ja ehdot esitetään tämän päätöksen liitteessä.2 artiklaEurooppa-kumppanuuden täytäntöönpanoa tarkastellaan vakautus- ja assosiaatioprosessin puitteissa käyttöön otettujen mekanismien avulla, erityisesti komission vuosittain esittämissä määräaikaiskertomuksissa.3 artiklaKumotaan päätös 2006/54/EY.4 artiklaTämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä .Tehty BrysselissäNeuvoston puolestaPuheenjohtajaLIITE: ALBANIAN VUODEN 2007 EUROOPPA-KUMPPANUUS1. JOHDANTOEurooppa-neuvosto on vahvistanut Eurooppa-kumppanuudet keinoksi, jolla Länsi-Balkanin maita lähennetään Eurooppaan. Nyt ehdotetulla tarkistetulla kumppanuudella järjestyksessä toinen kumppanuus saatetaan ajan tasalle komission Albaniasta laatiman, vuoden 2007 määräaikaiskertomuksen päätelmien perusteella. Tarkistetussa kumppanuudessa esitetään uusia ensisijaisia tavoitteita ja toistetaan vielä toteutumattomat ensisijaiset tavoitteet. Uudet ensisijaiset tavoitteet mukautetaan vastaamaan maan erityistarpeita ja valmiusastetta, ja niitä ajantasaistetaan tarvittaessa. Albanian odotetaan laativan aikaan sidotun ja täsmätoimenpiteitä sisältävän suunnitelman Eurooppa-kumppanuuden ensisijaisten tavoitteiden saavuttamiseksi. Kumppanuuteen sisältyy myös maalle myönnettävää rahoitustukea koskevaa ohjeistusta.2. PERIAATTEETVakautus- ja assosiaatioprosessi tarjoaa jatkossakin koko liittymisprosessin ajan kehyksen Länsi-Balkanin maiden yhdentymiselle EU:hun. Albanialle määritellyt ensisijaiset tavoitteet koskevat sen valmiuksia täyttää Kööpenhaminassa vuonna 1993 kokoontuneen Eurooppa-neuvoston vahvistamat arviointiperusteet sekä vakautus- ja assosiaatioprosessissa asetetut edellytykset, varsinkin 29. huhtikuuta 1997 sekä 21. ja 22. kesäkuuta 1999 annetuissa neuvoston päätelmissä määritellyt edellytykset. Tavoitteissa on huomioitu myös Zagrebissa 24. marraskuuta 2000 pidetyn huippukokouksen loppujulistus ja Thessalonikin toimintasuunnitelma.3. ENSISIJAISET TAVOITTEETEurooppa-kumppanuuden ensisijaiset tavoitteet on valittu siten, että Albanialla on lähivuosina realistiset mahdollisuudet joko saavuttaa ne tai edistyä huomattavasti niiden saavuttamisessa. Tavoitteet jaetaan lyhyen aikavälin ensisijaisiin tavoitteisiin, jotka odotetaan saavutettavan vuoden tai kahden kuluessa, ja keskipitkän aikavälin tavoitteisiin, jotka odotetaan saavutettavan kolmen tai neljän vuoden kuluessa. Ensisijaisissa tavoitteissa on kyse sekä lainsäädännöstä että sen täytäntöönpanosta.Ensisijaisia tavoitteita määriteltäessä on otettava huomioon, että Albanialla on muitakin keskeneräisiä tehtäviä, joista saattaa tulla jatkossa solmittavien kumppanuuksien ensisijaisia tavoitteita riippuen muun muassa siitä, miten Albania edistyy jatkossa.Lyhyen aikavälin ensisijaisista tavoitteista tärkeimmät on koottu luettelon alkuun. Ne eivät ole kuitenkaan tärkeysjärjestyksessä.3.1. Lyhyen aikavälin ensisijaiset tavoitteetTärkeimmät ensisijaiset tavoitteet-  Albanian on parannettava hallinnollisia valmiuksiaan sen valmistautuessa toteuttamaan vakautus- ja assosiaatiosopimuksen ja väliaikaisen sopimuksen yhteydessä annetut sitoumukset.-  Albanian on edistettävä uudistusten täytäntöönpanosta käytävää rakentavaa vuoropuhelua poliittisten puolueiden välillä ja eri sidosryhmien kanssa.-  Albanian on parannettava oikeusjärjestelmänsä riippumattomuutta ja avoimuutta muun muassa huolehtimalla perustuslakiin perustuvasta tuomareiden suojelusta, nimittämällä tuomarit ja syyttäjät valintakokeiden perusteella, ottamalla käyttöön ansioihin perustuvan järjestelmän syyttäjien toimintaa arvioitaessa ja vahvistamalla objektiiviset säännöt juttujen jakamisessa tuomareille.-  Albanian on pantava täytäntöön vuodet 2007–2013 kattava korruption torjuntastrategia ja suositukset, jotka Euroopan neuvoston alaisuudessa toimiva lahjonnan vastainen valtioiden ryhmä antoi vuoden 2005 arviointikertomuksessaan. Lisäksi Albanian on ajettava määrätietoisesti poliisitoimessa ja oikeuslaitoksessa ilmenneiden korruptiotapausten tutkintaa ja syytteeseenpanoa.-  Albanian on pantava täytäntöön Etyjin alaisen demokraattisten instituutioiden ja ihmisoikeuksien toimiston antamat vaaleja koskevat suositukset erityisesti parantamalla äänestysluetteloita ja muuttamalla vaalilakia Venetsian komission suositusten mukaisesti ja hyvissä ajoin ennen seuraavia parlamenttivaaleja.-  Albanian on jatkettava julkishallinnon vahvistamista huolehtimalla siitä, että hallintohenkilöstö on pätevää ja riippumatonta, sekä lujittamalla ministeriön julkishallinto-osastoa.-  Albanian on vietävä päätökseen valtion sähköyhtiön KESHin toimintojen eriyttäminen ja yksityistettävä sen jakelupuoli. KESHin rahoitusasema on vakiinnutettava tehostamalla käyttömaksujen keräystä ja saattamalla hinnat kustannukset kattavalle tasolle. Lisäksi on lisättävä sähköntuotantoa ja yhteenkytkentäkapasiteettia.-  Albanian on saavutettava lisää konkreettisia tuloksia järjestäytyneen rikollisuuden torjunnassa; erityisesti sen on hyödynnettävä täysimääräisesti tiedustelukeinoja poliisitoiminnassa ja varmistettava tapausten eteneminen oikeuskäsittelyyn.Poliittiset arviointiperusteetDemokratia ja oikeusvaltioperiaateHallintotapa-  Albanian on vahvistettava kansallinen kehitys- ja yhdentymisstrategia riittävän ajoissa vuosien 2008 ja 2009 talousarviomenettelyn pohjaksi, varmistettava, että strategia vastaa Eurooppaan yhdentymisestä tehtyjä sitoumuksia, ja aloitettava strategian täytäntöönpano.-  Albanian on käytettävä yhdennettyä suunnittelujärjestelmää täysimääräisesti ja tehokkaasti, jotta politiikan tavoitteiden sekä talousarvion suunnittelun ja toteutuksen välisiä kytköksiä saadaan vahvistettua.-  Albanian on parannettava EU:n yhdentymiseen liittyvien toimintojen koordinointia koko hallituksen tasolla konsultoimalla ministeriöitä, eri sidosryhmiä ja EU:n oikeusoppineita nykyistä laaja-alaisemmin ja systemaattisemmin.-  Albanian on huolehdittava siitä, että Euroopan yhdentymisasioita käsittelevällä ministeriöllä samoin kuin eri ministeriöiden alaisilla yhdentymisasioista vastaavilla virastoilla on käytössään asianmukainen välineistö ja koulutettua henkilöstöä.-  Albanian on huolehdittava siitä, että väestörekisteriä ja osoitejärjestelmää kehitetään sähköisten henkilökorttien ja biometristen passien käyttöönottoon yhteensopivalla tavalla.Julkishallinto-  Albanian on varmistettava, että virkamieslakia ja siihen liittyviä sääntöjä noudatetaan julkishallinnossa.-  Albanian on huolehdittava siitä, että työhönotossa, nimityksissä, ylennyksissä, siirroissa ja irtisanomisissa noudatetaan voimassa olevia sääntöjä, jotta maassa olisi vastuullinen ja tehokas virkamieskunta, jonka jäseniin sovelletaan asianmukaisia urakehityskriteerejä.Oikeuslaitos-  Albanian on viimeisteltävä oikeuslaitoksen uudistamista koskeva lakialoite, minkä jälkeen laki on annettava ja pantava täytäntöön. Samoin on parannettava oikeuslaitoksen infrastruktuuria.-  Albanian on tehostettava syyttäjäviranomaisen ja poliisin välistä koordinointia varsinkin oikeustapausten hallinnointijärjestelmää käyttämällä.-  Albanian on varmistettava todistajien riittävä suojelu huolehtimalla asianmukaisesta lainsäädännöstä ja resursseista.Korruption torjunta-  Albanian on yhdenmukaistettava maan siviili-, kauppa- ja hallinto-oikeus lahjontaa koskevan siviilioikeudellisen Euroopan neuvoston yleissopimuksen kanssa.-  Albanian on parannettava korruption tutkintaan ja oikeuskäsittelyyn liittyviä institutionaalisia valmiuksia.-  Albanian on pantava täytäntöön lahjonnan ehkäisemiseksi annetut säädökset niin, että samalla huolehditaan toimielinten välisestä koordinointia.-  Albanian on vahvistettava mekanismeja, joilla valvotaan omaisuuden ilmoittamisesta annetun lain noudattamista.-  Albanian on selkeytettävä sääntöjä, jotka koskevat eturistiriitojen ehkäisyä virantoimituksessa.-  Albanian on selkeytettävä tietojen julkisuutta koskevia sääntöjä kansainvälisten normien mukaisiksi.-  Albanian on karsittava immuniteettia nauttivien virkamiesten määrää ja myönnettävä immuniteetti vain, jos se on ehdottoman tarkoituksenmukaista.Ihmisoikeudet ja vähemmistöjen suojeluKansainvälisen ihmisoikeuslainsäädännön noudattaminen-  Albanian on varmistettava, että kaikki lainvalvontaelimet ovat tietoisia ihmisoikeuksiin liittyvistä velvoitteistaan ja että ne noudattavat niitä tinkimättömästi vankilajärjestelmää koskevien eettisten sääntöjen ja Albanian ratifioimien kansainvälisten sopimusten, erityisesti Euroopan ihmisoikeussopimuksen, mukaisesti.Kansalaisoikeudet ja poliittiset oikeudet-  Albanian on puututtava tapauksiin, joissa lainvalvontaviranomaiset ovat syyllistyneet epäasialliseen kohteluun, saattamalla tekoon syyllistyneet oikeuden eteen.-  Albanian on varmistettava, että uusien rangaistuslaitosten perustamisessa ja johtamisessa noudatetaan asiaankuuluvia kansainvälisiä sopimuksia.-  Albanian on saatettava kunnianloukkauslainsäädäntö EU:n normien mukaiseksi ja pantava se täytäntöön.-  Albanian on joudutettava sellaisen lainsäädännön antamista, jolla varmistetaan tiedotusvälineiden omistussuhteisiin liittyvä avoimuus.-  Albanian on pantava täytäntöön painettuja viestimiä ja toimittajien riippumattomuutta koskeva lainsäädäntö, koordinoitava sananvapautta koskevaa uutta lainsäädäntöä ja laadittava kattavat, eurooppalaisten normien mukaiset säädökset sähköisistä tiedotusvälineistä.Sosiaaliset ja taloudelliset oikeudet-  Albanian on ryhdyttävä lisätoimiin perheväkivallan ehkäisemiseksi.-  Albanian on puututtava uusin toimin lapsityövoiman käyttöön.-  Albanian on kehitettävä ja tarjottava muun muassa mielenterveysalan avohoitopalveluja ja apua henkilöille, jotka eivät tule itsenäisesti toimeen.-  Albanian on vauhditettava kiinteistöjen ensirekisteröintiä ja palautusvaateiden käsittelyä sekä huolehdittava siitä, että korvausjärjestelyt ovat kestäviä ja että nämä prosessit sovitetaan asianmukaisella tavalla yhteen kiinteistöjä koskevan lakialoitteen kanssa.Vähemmistöjen oikeudet, sivistykselliset oikeudet ja vähemmistöjen suojelu-  Albanian on jatkettava kansallisten vähemmistöjen suojelua koskevan Euroopan neuvoston puiteyleissopimuksen mukaisten sitoumusten täytäntöönpanoa; erityisesti kyseeseen tulevat vähemmistökielten käyttö viranomaisyhteyksissä, perinteisten paikannimien käyttö ja vähemmistökielten opetuksen laajentaminen.-  Albanian on pantava täytäntöön romaniväestöä koskeva kansallinen strategia, joka on osa hallituksen laatimaa köyhyyden ja sosiaalisen syrjäytymisen torjuntastrategiaa, ja huolehdittava täytäntöönpanon riittävästä rahoituksesta.-  Albanian on edistettävä romanivähemmistöihin kuuluvien henkilöiden, myös vastasyntyneiden, rekisteröitymistä.-  Albanian on toimitettava luotettavia tietoja maan vähemmistöistä.Alueelliset kysymykset ja kansainväliset velvoitteet-  Albanian on noudatettava vakautus- ja assosiaatioprosessin yhteydessä tehtyjä sitoumuksia alueellisesta yhteistyöstä ja hyvistä naapuruussuhteista; siihen kuuluvat muun muassa toimet, joilla edistetään siirtymistä vakaussopimuksesta sellaiseen yhteistyökehykseen, jonka hallinnointi on alueellisempaa, ja Keski-Euroopan vapaakauppasopimuksen (CEFTA) tosiasiallista täytäntöönpanoa.-  Albanian on tehtävä naapurimaiden kanssa sopimukset, pantava ne täytäntöön ja huolehdittava niiden noudattamisesta rajat ylittävän yhteistyön, järjestäytyneen rikollisuuden, laittoman kaupan ja salakuljetuksen torjunnan, oikeudellisen yhteistyön, rajaturvallisuuden, takaisinottamisen, ympäristön, liikenteen ja energian aloilla.Taloudelliset arviointiperusteet-  Albanian on jatkettava vakauteen pyrkivän finanssipolitiikan toteuttamista; tavoitteena on julkisen talouden tervehdyttäminen, matala inflaatio ja ulkoinen tasapaino.-  Albanian on jatkettava julkisen talouden uudistuksia tehostamalla tulojen hallinnointia ja parantamalla velanhoitokapasiteettia.-  Albanian on jatkettava sellaisen rahapolitiikan harjoittamista, jolla saadaan aikaan ja pystytään ylläpitämään hintavakautta, joka on omiaan laskemaan inflaatioennusteita ja pitämään ne kurissa.-  Albanian on saatava valmiiksi kehitteillä oleva luottotietokeskus, jotta pankkijärjestelmän nopeasti kasvavalle luottokannalle saadaan asianmukainen suoja.-  Albanian on purettava harmaata taloutta soveltamalla verolainsäädäntöä tehokkaalla ja syrjimättömällä tavalla ja tehostamalla veropetosten torjuntaa.Eurooppalaiset normitSisämarkkinatTavaroiden vapaa liikkuvuus-  Albanian on lisättävä talouden toimijoiden tietämystä standardeista ja sertifioinnista sekä siitä, mikä merkitys niillä on kansainvälisessä kaupassa.-  Albanian on vahvistettava teollisuustuotteille ja elintarvikkeille kansallinen markkinavalvontastrategia ja aloitettava sen täytäntöönpano.-  Albanian on annettava uutta kuluttajansuojalainsäädäntöä, joka on linjassa yhteisön kuluttajansuojasäännöstön kanssa. Myös kuluttajansuojaviranomaista on vahvistettava.Henkilöiden ja palvelujen vapaa liikkuvuus sekä sijoittautumisoikeus-  Albanian on tehtävä selvä ero palvelujen tilapäisen ja vakituisen tarjoamisen välillä ja huolehdittava vakautus- ja assosiaatiosopimuksen vaatimusten noudattamisesta.-  Albanian on vahvistettava pankkitarkastuksen ja muun kuin pankkialan rahoitustarkastuksen sääntelykehystä ja parannettava tarkastusviranomaisen valmiuksia.Pääomien vapaa liikkuvuus-  Albanian on sallittava EU-kansalaisille kiinteistöjen osto rajoissa, jotka on vahvistettu palvelukaupan yleissopimukseen (GATS) kuuluvassa erityissitoumusten luettelossa.Tulli ja verotus-  Albanian on jatkettava tullilainsäädännön ja -menettelyjen yhdenmukaistamista EU:n käytäntöjen kanssa; erityisesti on huolehdittava siitä, että passitusta, tullivarastoja, tullausarvon määrittämistä, fyysistä valvontaa ja riskianalyysiä koskevat säännöt ja menettelyt vastaavat EU:n normeja. Samoin on huolehdittava siitä, että kansallinen tullitariffi saatetaan joutuisasti vastaamaan viimeisintä yhdistettyä nimikkeistöä.-  Albanian on pantava täysimääräisesti täytäntöön tullin tietokoneistettu ilmoitus- ja tietojenkäsittelyjärjestelmä kaikissa tullitoimipaikoissa.-  Albanian on jatkettava verolainsäädännön lähentämistä yhteisön säännöstöön erityisesti valmisteverojen osalta ja sitouduttava yritysverotuksen käytännesääntöjen periaatteisiin, jotta uudet verotoimenpiteet olisivat näiden periaatteiden mukaisia.-  Albanian on parannettava verohallinnon valmiuksia erityisesti verovalvonnan ja -tarkastuksen aloilla, jotta verosäännösten noudattamista voitaisiin parantaa ja veronkiertoa vähentää.-  Albanian on vietävä loppuun verovirastojen tietokoneistaminen.Kilpailu-  Albanian on kehitettävä kilpailulainsäädäntöä ja lähennettävä sitä yhteisön säännöstöön kilpailun valvonnan vahvistamiseksi.-  Albanian on parannettava kilpailuviranomaisen hallinnollisia valmiuksia ja huolehdittava, että henkilöstöä ja koulutusta on saatavilla riittävästi.-  Albanian on annettava valtiontukia koskevan lainsäädännön soveltamissäännökset.-  Albanian on jatkettava valtiontukirekisterin saattamista ajan tasalle.Julkiset hankinnat-  Albanian on valvottava julkisia hankintoja koskevan lainsäädännön noudattamista ja ryhdyttävä toimiin sen saattamiseksi täysin EU:n normeja vastaavaksi erityisesti yleishyödyllisten palvelujen ja oikaisutoimien osalta.-  Albanian on toteutettava lisätoimia julkisten hankintojen keskusviraston, julkisista hankinnoista eri ministeriöissä ja paikallishallinnossa vastaavien yksikköjen sekä julkisia hankintoja käsittelevien tuomioistuinten hallinnollisten valmiuksien parantamiseksi.-  Albanian on huolehdittava siitä, että hankintoihin liittyvät rikokset tutkitaan ja viedään rikosoikeuteen.Teollis- ja tekijänoikeudet-  Albanian on laadittava kansallinen strategia ja toimintasuunnitelma teollis- ja tekijänoikeuksien sääntelyn kehittämiseksi ja kyseisten oikeuksien lujittamiseksi.-  Albanian on parannettava hallinnollisia valmiuksia teollis- ja tekijänoikeuksien suojelemiseksi.-  Albanian on tehostettava tuotteiden laittoman valmistuksen ja väärentämisen valvontaa.-  Albanian on lisättävä teollis- ja tekijänoikeuksien tuntemusta yritysmaailmassa ja lainvalvontaviranomaisten keskuudessa, myös tuomioistuinlaitoksessa.-  Albanian on parannettava teollisoikeuksia koskevaa lainsäädäntöä.Työllisyys ja sosiaalipolitiikka-  Albanian on parannettava sosiaaliturvajärjestelmiä ja torjuttava sosiaalista syrjäytymistä.-  Albanian on vahvistettava yhtäläisiä mahdollisuuksia käsittelevää valtionkomiteaa ja pantava sukupuolten tasa-arvoa koskeva laki täysimääräisesti täytäntöön.-  Albanian on ryhdyttävä toimiin koulunkäyntiasteen nostamiseksi keskiasteella, maaseudulla varsinkin tyttöjen osalta ja ammatillisissa oppilaitoksissa.-  Albanian on luotava riittävät hallinnolliset rakenteet ja valmiudet kuluttajien ja terveyden suojelemiseksi.Koulutus ja tutkimus-  Albanian on jatkettava koulutusjärjestelmän hallinnoinnin, opettajankoulutuksen ja koulutusinfrastruktuurin parantamista.-  Albanian on pantava uusi korkeakoululaki täytäntöön. Lisäksi on tehostettava toimia, joilla parannetaan Tempus-ohjelmaan osallistumista.WTO-  Albanian on parannettava talousministeriön alaisuudessa toimivan WTO-suhteista ja talousyhteistyöstä vastaavan osaston hallinnollisia valmiuksia.Alakohtaiset politiikatTeollisuus ja pk-yritykset-  Albanian on vauhditettava pienyrityksiä koskevan eurooppalaisen peruskirjan täytäntöönpanoa.-  Albanian on pantava täytäntöön yritystoiminnan ja investointien hallinnollisten esteiden poistamista koskevat toimintasuunnitelmat, puututtava epäviralliseen talouteen ja huolehdittava liiketoimintaa koskevan lainsäädännön, sääntöjen ja menettelyjen asianmukaisesta, tinkimättömästä ja syrjimättömästä täytäntöönpanosta. Albanian on karsittava lainsäädännöstään vanhentuneet ja tehottomaksi käyneet säädökset.-  Albanian on lisättävä pienten yritysten innovointia ja kilpailukykyä koskevan politiikan tutkimusta ja pantava täytäntöön tukiohjelmia.Maatalous ja kalastus-  Albanian on annettava uusi, EU:n normien mukainen elintarvikelaki, vahvistettava elintarviketurvallisuutta koskevaa järjestelmää ja siihen liittyviä valvontajärjestelmiä.-  Albanian on vahvistettava laboratoriokapasiteettia elintarvikkeiden turvallisuuden, eläinlääkinnän ja kasvinsuojelun aloilla.-  Albanian on parannettava elintarvikkeiden turvallisuutta, kasvinsuojelua ja eläinlääkintää koskevaa lainsäädäntöä ja aloitettava sen täytäntöönpano.-  Albanian on parannettava järjestelmää, jonka avulla nautaeläimet tunnistetaan ja niiden siirrot rekisteröidään, ja aloitettava vastaavan järjestelmän täytäntöönpano sikojen, lampaiden ja vuohien osalta.Ympäristö-  Albanian on parannettava hallinnollisia valmiuksia ja koordinaatiota kansallisella ja paikallisella tasolla.-  Albanian on pantava ympäristövaikutusten arviointia koskeva lainsäädäntö täysimääräisesti täytäntöön.-  Albanian on laadittava strategia, jolla jatketaan ympäristölainsäädännön lähentämistä yhteisön säännöstöön, ja pantava asianmukaisesti täytäntöön voimassa oleva lainsäädäntö kiinnittämällä erityishuomiota soveltamisen valvontaan.-  Albanian on ryhdyttävä ympäristönsuojelutoimiin kiinteän jätteen kaatopaikalla Sharrassa ja Patos-Marinezin öljynporausalueella.-  Albanian on kehitettävä edelleen kansallista vesi- ja sanitaatiostrategiaa samoin kuin maaseudun vesihuolto- ja viemäröintistrategiaa ja pantava ne täytäntöön; lisäksi on laadittava strategia, jolla vesihuoltoa ja sanitaatiota lähennetään asteittain yhteisön säännöstöön, ja aloitettava sen täytäntöönpano.-  Albanian on pantava täytäntöön kansainväliset luonnonsuojelusopimukset, joiden sopimuspuoli se on.Liikennepolitiikka-  Albanian on pantava täytäntöön kansallinen liikennesuunnitelma, joka kattaa myös liikenneinfrastruktuurin ylläpitoon liittyvän suunnittelun ja budjetoinnin, sekä vahvistettava ja pantava täytäntöön kansallinen liikennestrategia, joka kattaa myös rautatieliikenteen.-  Albanian on jatkettava Kaakkois-Euroopan keskeistä alueellista liikenneverkkoa koskevan yhteisymmärryspöytäkirjan täytäntöönpanoa ja lisättävä yhteistyötä Kaakkois-Euroopan liikenneobservatorion kanssa.-  Albanian on ryhdyttävä toimiin tieturvallisuuden parantamiseksi ja muun muassa lähennyttävä yhteisön säännöstöä paino- ja mittarajoitusten, katsastusten, teknisten tienvarsitarkastusten, ajokorttien, ajopiirtureiden ja ajoneuvojen rekisteröintitodistusten osalta.-  Albanian on ryhdyttävä toimiin laittoman rakentamisen estämiseksi uusien teiden varsilla; erityisesti kyseeseen tulevat yksityisesti rakennetut liittymät.-  Albanian on valmisteltava rautatieinfrastruktuurin avointa käyttöä koskeva verkkoselostus sekä vahvistettava ja pantava täytäntöön rautatieliikenteen liiketoimintasuunnitelma.-  Albanian on pantava täytäntöön Euroopan yhteisen ilmailualueen perustamisesta tehdyn sopimuksen ensimmäisen siirtymävaiheen yhteydessä tehdyt sitoumukset, joihin kuuluu ilmailualan asiaankuuluvan lainsäädännön täytäntöönpano.-  Albanian on pantava täytäntöön toimintasuunnitelma, jolla pyritään paikkaamaan siviili-ilmailuviranomaisen toiminnassa maan lentoyhtiöiden turvallisuuden valvonnan osalta havaitut puutteet.-  Albanian on parannettava merenkulun turvallisuutta ja kiinnitettävä erityishuomiota Pariisin yhteisymmärryspöytäkirjan nojalla pysäytettävien albanialaisalusten määrään.Energia-  Albanian on hyväksyttävä ja pantava täytäntöön tarkistettu kansallinen energiastrategia.-  Albanian on täytettävä energiayhteisösopimuksessa asetetut kaasua ja sähköä koskevat vaatimukset.Tietoyhteiskunta ja tiedotusvälineet-  Albanian on huolehdittava siitä, että sähköistä viestintää koskeva lainsäädäntö vastaa yhteisön säännöstöä ja että sen soveltamista valvotaan. Lisäksi on ryhdyttävä toimiin, jotta sähköisen viestinnän verkkojen ja palvelujen markkinat saadaan kilpailukykyisiksi.-  Albanian on vahvistettava televiestintäalan sääntelyelimen asiantuntemusta ja valmiuksia.-  Albanian on yhdenmukaistettava lainsäädäntöään rajat ylittävistä televisiolähetyksistä tehdyn eurooppalaisen yleissopimuksen ja ’televisio ilman rajoja’ -direktiivin kanssa.-  Albanian on vahvistettava kansallisen radio- ja televisioneuvoston hallinnollisia valmiuksia, laadittava radio- ja televisiotoiminnan kehittämisstrategia ja päivitettävä analogisten ja digitaalisten radio- ja televisiolähetysten kansallinen suunnitelma.Varainhoidon valvonta-  Albanian on tarkistettava julkisen varainhoidon sisäistä valvontaa koskevaa poliittista asiakirjaa ja toimintasuunnitelmaa ja määriteltävä tarkastus selvästi muusta valvonnasta ja tarkastuksesta erilliseksi toiminnoksi. Lisäksi on luotava tarkoituksenmukainen tarkastusyksikkö petosten torjuntaan.-  Albanian on huolehdittava siitä, että sisäisestä tarkastuksesta annettu laki ja talousarviolakialoite vastaavat kansainvälisesti tunnustettuja standardeja.-  Albanian on vahvistettava valtiontalouden ylimmän tarkastuselimen riippumattomuutta.Tilastot-  Albanian on parannettava tilastotoimiston valmiuksia.Oikeus, vapaus ja turvallisuusViisumi-, rajavalvonta-, turvapaikka- ja maahanmuuttokysymykset-  Albanian on matkustusasiakirjoja myöntäessään noudatettava kansainvälisiä normeja ja luotava viisumien hallinnointiin keskitetty tietoverkko.-  Albanian on muutettava ulkomaalaislakia viisumisäännösten lähentämiseksi EU:n normeihin.-  Albanian on pantava täytäntöön yhdennetyn rajaturvallisuuden strategia ja toimintasuunnitelma ja kiinnitettävä erityishuomiota tullin ja rajapoliisin väliseen rajayhteistyöhön.-  Albanian on varmistettava, että rajaturvallisuus vastaa EU:n normeja kaikilla rajanylityspaikoilla, erityisesti Durresin ja Vloran satamissa.-  Albanian on pantava täytäntöön EY:n ja Albanian takaisinottosopimus ja neuvoteltava vastaavat sopimukset niiden maiden kanssa, joista Albaniaa kauttakulkumaana käyttävät henkilöt ovat kotoisin.-  Albanian on osoitettava riittävät hallinnolliset ja taloudelliset resurssit turvapaikka- ja maahanmuuttolainsäädännön ja siihen liittyvien kansallisten strategioiden ja toimintasuunnitelmien täytäntöönpanoon.Rahanpesu-  Albanian on ryhdyttävä toimiin rahanpesua torjuvan lainsäädännön soveltamisen tehostamiseksi ennaltaehkäisyn, tuomioiden, menetetyksi tuomitsemisen, takavarikointien ja varojen jäädyttämisen osalta.-  Albanian on parannettava rahanpesun selvittelykeskuksen, syyttäjänviraston ja poliisin talousrikosyksikön valmiuksia huolehtimalla riittävistä taloudellisista ja IT-resursseista ja tehostamalla kentällä tapahtuvaa yhteistyötä.-  Albanian on saatettava rahanpesun estämistä koskeva laki vastaamaan yhteisön säännöstöä sekä rahanpesun vastaisen toimintaryhmän ja Euroopan neuvoston Moneyval-komitean suosituksia.-  Albanian on parannettava takavarikoitua ja menetetyksi tuomittua omaisuutta hallinnoivan viraston valmiuksia.-  Albanian on kehitettävä edelleen yhteistyötä muiden maiden viranomaisten kanssa.-  Albanian on huolehdittava ilmoitusvelvollisuuden noudattamisesta ja tarkasteltava liiketoimista ilmoittamiseen sovellettavia kynnysarvoja.-  Albanian on ryhdyttävä tehokkaampiin toimiin käteisen käytön vähentämiseksi taloudessa.Huumausaineet-  Albanian on pantava täytäntöön kansallinen huumeidentorjuntastrategia, siihen liittyvä toimintasuunnitelma ja Dublinin ”miniryhmän” suositukset.-  Albanian on parannettava huumeiden torjuntaan osallistuvien poliisien koulutusta, välineistöä ja toiminnan johtamisen jatkuvuutta sekä huolehdittava huumeiden torjuntatoimien paremmasta koordinoinnista niin kotimaassa kuin yhteistyössä ulkomaisten kumppaneiden kanssa.-  Albanian on identifioitava huumekauppaan liittyvään korruptioon syyllistyneet kaikilla julkishallinnon tasoilla ja asetettava heidät syytteeseen.-  Albanian on lisättävä takavarikkojen määrään liittyvää avoimuutta ja ryhdyttävä toimiin jo takavarikoitujen huumausaineiden hävittämiseksi asianmukaisesti.-  Albanian on pantava täytäntöön tasapainoinen kokonaisstrategia, jolla puututaan huumeiden kysyntään ja joka kattaa myös käytön ehkäisemisen sekä huumeiden käyttäjien hoidon ja kuntoutuksen.Poliisitoimi-  Albanian on varmistettava, että uuden poliisilain virka-asteikkoa koskevat säännökset pannaan täysimääräisesti täytäntöön.-  Albanian on parannettava johtamisvalmiuksia maan poliisitoimessa.-  Albanian on vahvistettava poliisin sisäisten asioiden yksikköä ja huolehdittava siitä, että rikoksiin syyllistyneet poliisit pannaan asianmukaisesti syytteeseen.-  Albanian on laadittava rikospoliisin henkilöstöä varten yhtenäistetty menettelykäsikirja ja otettava se käyttöön.-  Albanian on pantava täytäntöön lähipoliisitoiminnan strategia.Järjestäytyneen rikollisuuden ja terrorismin torjunta-  Albanian on toteutettava lisätoimia järjestäytyneen rikollisuuden ja terrorismin torjuntaan osallistuvien valtiollisten elinten, erityisesti oikeusviranomaisten ja poliisin, välisen yhteistyön parantamiseksi.-  Albanian on toteutettava lisätoimia yhtenäisten ja yhteensovitettujen tiedustelutietojen keräämis- ja käsittelyjärjestelmien luomiseksi.-  Albanian on lisättävä erikoistutkintakeinojen, telekuuntelun ja tiedustelutietojen käyttöä.-  Albanian on toteutettava kiireellisiä käytännön toimia todistajien suojelemiseksi.-  Albanian on tehostettava kotimaista ja kansainvälistä yhteistyötä ihmiskaupan estämiseksi ja lisättävä poliisin ihmiskaupan torjuntayksikön henkilöstön määrää.-  Albanian on ryhdyttävä toimiin terrorismin asiantuntijoiden ja tutkijoiden välineistön ja koulutuksen parantamiseksi.Henkilötietojen suoja-  Albanian on saatettava voimassa oleva laki henkilötietojen suojasta vastaamaan yhteisön säännöstöä ja Euroopan neuvoston tietosuojasopimusta.-  Albanian on perustettava riippumaton tietosuojaviranomainen ja annettava sille riittävät valtuudet julkisen ja yksityisen sektorin valvontaan sekä siihen tarvittavat taloudelliset ja henkilöresurssit.3.2. Keskipitkän aikavälin ensisijaiset tavoitteetPoliittiset arviointiperusteetDemokratia ja oikeusvaltioperiaateHallintotapa-  Albanian on huolehdittava kansallisen kehitys- ja yhdentymisstrategian tosiasiallisesta täytäntöönpanosta ja seurannasta.Julkishallinto-  Albanian on huolehdittava siitä, että vakautus- ja assosiaatiosopimuksen täytäntöönpanosta vastaavien viranomaisten ja EY:n rahoitusavun täytäntöönpanoon osallistuvien viranomaisten henkilöstöllä on asianmukainen koulutus ja välineet tehtäviensä hoitamiseen.-  Albanian on otettava käyttöön tulosjohtaminen ja annettava virkamiehille siihen liittyvää koulutusta.-  Albanian on suunniteltava ja otettava käyttöön asianmukaisen budjettisuunnittelun mahdollistava ja urakehitystä motivoiva virkamiesten palkkausrakenne.-  Albanian on huolehdittava siitä, että julkishallinnon uudistukset ovat kestäviä.Oikeuslaitos-  Albanian on saatettava vakavat rikokset, erityisesti järjestäytyneen rikollisuuden piiriin kuuluvat rikokset, tuomioistuinten käsiteltäviksi ja kiinnitettävä erityishuomiota rajat ylittäviin yhteistyöjärjestelyihin.-  Albanian on valvottava todistajien suojelua koskevan lainsäädännön soveltamista.-  Albanian on huolehdittava tuomarien ja syyttäjien jatkuvasta ja tarkoituksenmukaisesta koulutuksesta, joka kattaa myös ihmisoikeudet, etiikan, kauppa- ja yhtiöoikeudelliset kysymykset sekä vakautus- ja assosiaatiosopimukseen liittyvät kysymykset.-  Albanian on varmistettava tuomarinkoulutuslaitokselle annettavan rahoituksen jatkuvuus.-  Albanian on tarkasteltava uudelleen lainkäyttäjien roolia ja pätevyysvaatimuksia ja siirrettävä heidät asteittain osaksi virkamieskuntaa varmistaen samalla, että heidän palkkaus vastaa ministeriöiden henkilökunnan palkkausta.Korruption torjunta-  Albanian on pantava täytäntöön ratifioimansa, lahjontaa koskevat Euroopan neuvoston siviili- ja rikosoikeudelliset yleissopimukset sekä asiaa koskevat YK:n yleissopimukset.-  Albanian on saavutettava huomattavia tuloksia korruption torjumisessa kaikilla tasoilla ja kaikilla aloilla valvomalla asiaa koskevan lainsäädännön noudattamista.Ihmisoikeudet ja vähemmistöjen suojeluKansainvälisen ihmisoikeuslainsäädännön noudattaminen-  Albanian on kohdeltava säilöönotettuja ja tutkintavankeja kansainvälisten normien mukaisesti.-  Albanian on taattava, että ihmisarvoa ja henkilökohtaista turvallisuutta kunnioitetaan säilöönottokeskuksissa, vankiloissa ja psykiatrisissa hoitolaitoksissa kansainvälisten yleissopimusten mukaisesti.Kansalaisoikeudet ja poliittiset oikeudet-  Albanian on parannettava nuorisotuomioistuinjärjestelmää.-  Albanian on noudatettava kidutuksen ja muun julman, epäinhimillisen tai halventavan kohtelun tai rangaistuksen vastaista Euroopan neuvoston yleissopimusta.-  Albanian on annettava kattavaa syrjinnän vastaista lainsäädäntöä ja huolehdittava siitä, että syrjinnän uhrit saavat tarkoituksenmukaisesta institutionaalista tukea muun muassa olemassa olevissa ihmisoikeusinstituutioissa.-  Albanian on valvottava kommunistivallan aikana takavarikoidun omaisuuden palauttamista/korvaamista koskevan lainsäädännön noudattamista.-  Albanian on saatettava päätökseen maa-alueiden rekisteröintiprosessi.-  Albanian on huolehdittava siitä, että omaisuudenluovutuksissa noudatetaan lakia ja että kaikki prosessiin osallistuvat tahot (notaarit, maa- ja kiinteistörekisteri jne.) toimivat moitteettomasti.-  Albanian on valvottava, että painettuja ja sähköisiä viestimiä koskevaa lainsäädäntöä sovelletaan EU:n normit huomioon ottaen.-  Albanian on jaettava televisiotaajuudet oikeudenmukaisella ja syrjimättömällä tavalla kansallista suunnitelmaa noudattaen ja varmistettava, että televisiolähetystoiminnan harjoittajat noudattavat vaatimuksia täysimääräisesti. Lisäksi on parannettava julkisen palvelun yleisradioyhtiön puolueettomuutta.-  Albanian on kannustettava valtiosta riippumattomia järjestöjä ja muita kansalaisjärjestöjä osallistumaan aktiivisesti valtiotason päätöksentekoprosessiin. Samoin on jatkuvasti pyrittävä nostamaan journalismin tasoa.Alueelliset kysymykset ja kansainväliset velvoitteet-  Albanian on edistettävä alueellista vuoropuhelua, vakautta, hyviä naapuruussuhteita ja yhteistyötä.-  Albanian on saatettava henkilöiden kansainväliselle rikostuomioistuimelle luovuttamisen ehdoista Yhdysvaltojen kanssa tekemänsä sopimus vastaamaan EU:n pääperiaatteita, jotka vahvistettiin syyskuussa 2002 kokoontuneessa Eurooppa-neuvostossa.Taloudelliset arviointiperusteet-  Albanian on pienennettävä palkkaverokiilaa ja parannettava työmarkkinoiden kannustinjärjestelmiä ja joustavuutta osallistumis- ja työllisyysasteen nostamiseksi. Samalla on varmistettava verotulojen saanti laajentamalla veropohjaa ja huolehtimalla verosäännösten noudattamisesta; asiassa on edettävä suunnitellusti ja varovaisesti, jotta voidaan taata julkisen talouden kestävyys.-  Albanian on parannettava koulutusjärjestelmäänsä, jotta sellaisen osaamisen tarjontaa voitaisiin lisätä, jolle on tällä hetkellä kysyntää, ja jotta työllisyyttä ja pitkän aikavälin talouskasvua voitaisiin edistää.-  Albanian on saatettava maan infrastruktuuri ajan tasalle varsinkin energian ja liikenteen aloilla koko talouden kilpailukyvyn parantamiseksi.-  Albanian on vauhditettava valtionyhtiöiden yksityistämistä yritysten hallinnointi- ja ohjausjärjestelmän lujittamiseksi ja julkisen talouden tehtävistä valtionyrityksille aiheutuvien tappioiden vähentämiseksi.-  Albanian on parannettava liiketoimintaympäristöä uusiin hankkeisiin kohdistuvien suorien ulkomaisten sijoitusten lisäämiseksi.-  Albanian on luotava toimivat menettelyt sellaisten tapausten havaitsemiseksi, käsittelemiseksi ja niiden edellyttämien jatkotoimien toteuttamiseksi, joissa kansallisten tai kansainvälisten varojen epäillään joutuneen petoksen tai muun sääntöjenvastaisuuden kohteeksi.Eurooppalaiset normitSisämarkkinatTavaroiden vapaa liikkuvuus-  Albanian on huolehdittava tätä alaa koskevien, vakautus- ja assosiaatiosopimuksessa ja väliaikaisessa sopimuksessa määrättyjen vaatimusten noudattamisen edellyttämistä hallinnollisista valmiuksista.-  Albanian on edettävä eurooppalaisten standardien käyttöönotossa ja vauhditettava toimia, jotka tähtäävät siihen, että siitä voisi tulla eurooppalaisten standardointijärjestöjen täysivaltainen jäsen.-  Albanian on saatettava uuden yleisen lähestymistavan ja vanhan lähestymistavan direktiivit osaksi maan lainsäädäntöä.-  Albanian on perustettava täysin toimiva markkinavalvontajärjestelmä.-  Albanian on huolehdittava standardointi-, akkreditointi-, sertifiointi-, metrologia- ja kalibrointielinten toiminnan parantamisesta EY:n parhaat toimintatavat huomioon ottaen.-  Albanian on huolehdittava siitä, että siitä tulee eurooppalaisten akkreditointielinten yhteistyöjärjestön jäsen.Henkilöiden ja palvelujen vapaa liikkuvuus sekä sijoittautumisoikeus-  Albanian on hyväksyttävä ulkomaalaisten työllistymistä koskeva lainsäädäntö ja ryhdyttävä toimiin sosiaaliturvapalvelujen koordinoimiseksi.-  Albanian on pantava sijoittautumisoikeutta koskeva lainsäädäntö täytäntöön oikeudenmukaisesti ja puolueettomasti.Pääomien vapaa liikkuvuus-  Albanian on edistyttävä vakaus- ja assosiaatiosopimuksen yhteydessä antamiensa, pääomien liikkuvuuden täyttä vapauttamista koskevien sitoumusten täyttämisessä ja varmistettava muun muassa se, että EU:n ja Albanian kansalaiset saavat saman kohtelun portfoliosijoitusten sekä kestoltaan vuotta lyhyempien rahoitusluottojen suhteen.Tulli ja verotus-  Albanian on jatkettava tulli- ja verolainsäädännön lähentämistä yhteisön säännöstöön ja lisättävä hallinnollisia valmiuksia, joita tarvitaan tulli- ja verolainsäädännön täytäntöönpanoon sekä korruption, rajat ylittävän rikollisuuden ja veronkierron torjuntaan.-  Albanian on lisättävä avoimuutta ja tiedonvaihtoa EU:n jäsenvaltioiden kanssa, jotta veronkierron estämiseen tähtäävien toimenpiteiden toteuttamista voidaan helpottaa.Kilpailu-  Albanian on tehostettava kilpailu- ja valtiontukisäännöstön noudattamista.-  Albanian on vietävä päätökseen valtiontukiohjelmiensa saattaminen vastaamaan EU:n kilpailusääntöjä, kuten väliaikaisessa sopimuksessa edellytetään.Julkiset hankinnat-  Albanian on varmistettava, että sen lainsäädäntökehys on yhteisön säännöstön mukainen.-  Albanian on saatava valmiiksi täysin toimivat julkisten hankintojen rakenteet, joilla varmistetaan julkisia hankintoja koskevien menettelyjen käyttö lakia sekä vakaus- ja assosiaatiosopimuksen vaatimuksia noudattaen.Teollis- ja tekijänoikeudet-  Albanian on pantava täysimääräisesti täytäntöön immateriaalioikeuksia, kaupallisia oikeuksia ja tekijänoikeuksia koskevat kansainväliset yleissopimukset, jotka se on ratifioinut.-  Albanian on pantava teollis- ja tekijänoikeuslainsäädäntö täytäntöön moitteettomasti ja tehostettava tavaroiden laittoman valmistuksen ja väärentämisen torjuntaa.-  Albanian on taattava riittävät hallinnolliset valmiudet vakaus- ja assosiaatiosopimuksessa vahvistettujen teollis- ja tekijänoikeuksia koskevien vaatimusten täyttämiseksi.Työllisyys ja sosiaalipolitiikka-  Albanian on helpotettava naisten pääsyä työmarkkinoille ja heidän osallistumistaan päätöksentekoprosessiin.-  Albanian on sisällytettävä työllisyys- ja ammattikoulutusstrategiat sosiaali-, koulutus-, yritys- ja aluepolitiikkaan. Lisäksi on käynnistettävä terveysalan kansainvälisten sitoumusten, erityisesti kansainvälisen terveyssäännöstön, täytäntöönpano.-  Albanian on edistyttävä verensiirtoja ja veren ainesosien siirtoja koskevien laatunormien lähentämisessä EU:n lainsäädäntöön.-  Albanian on aloitettava terveydenhuoltojärjestelmää koskevan, vuodet 2007–2013 kattavan kansallisen strategian täytäntöönpano.Koulutus ja tutkimus-  Albanian on jatkettava työtä koulutuksen laadun parantamiseksi sekä nykyaikaisen ammattikoulutusjärjestelmän luomiseksi. Lisäksi on edistettävä alueellista yhteistyötä korkeakoulutuksen alalla.Alakohtaiset politiikatTeollisuus ja pk-yritykset-  Albanian on pantava parannettu kauppalainsäädäntö täytäntöön.-  Albanian on huolehdittava siitä, että harmaan talouden torjuntastrategia pysyy ajan tasalla.-  Albanian on kehitettävä erityisiä yritystukirakenteita (esim. yrityshautomoita ja -keskittymiä) ja selvitettävä yritys-/teknologiakeskuksen perustamismahdollisuutta.-  Albanian on laadittava yhtenäinen tutkimuspolitiikka ja harjoitettava sitä sekä kehitettävä toimia, joilla edistetään pienten yritysten innovointia ja kilpailukykyä.-  Albanian on otettava käyttöön EU:n vaatimusten mukaiset tilinpäätösraportointia koskevat standardit ja varmistettava niiden tosiasiallinen noudattaminen.-  Albanian on jatkettava pienyrityksiä koskevan eurooppalaisen peruskirjan täytäntöönpanoa.Maatalous ja kalastus-  Albanian on laadittava maankäyttöä, maamarkkinoita, maaseudun kehittämistä, maatilojen toiminnan monipuolistamista ja maatalouden kilpailukyvyn parantamista koskevat strategiat.-  Albanian on parannettava merkittävästi elintarvikkeiden turvallisuutta sekä kasvinsuojelua ja eläinlääkintää EU:n normien mukaisesti.-  Albanian on arvioitava sitä, miten hyvin maatalouselintarvikealan laitokset täyttävät EU:n vaatimukset, laadittava ohjelma kyseisten laitosten tason nostamiseksi ja aloitettava ohjelman toteutus.-  Albanian on käynnistettävä toiminta, jolla varmistetaan kotimaisen kasvintuotannon tehokas valvonta erityisesti silloin kun kyseessä ovat EU:n erityisvaatimusten alaiset tuotteet, ja kehittää kasvinsuojelualalla tarvittavia analysointivalmiuksia.-  Albanian on ryhdyttävä toimiin sen varmistamiseksi, että maan kalastuspolitiikka lähentyy EU:n normeja ennen kaikkea kalavarojen hoidon, tarkastuksen ja valvonnan sekä markkina- ja rakennepolitiikkojen osalta.Ympäristö-  Albanian on laadittava täydellinen luettelo ympäristönsuojelutoimia kipeimmin kaipaavista kohteista ja jatkettava toimia tilanteen korjaamiseksi jo identifioiduissa kohteissa.-  Albanian on vähennettävä Balshin öljynjalostamon tuottamia saasteita, kuten päästöjä Gjanica-jokeen, ja ryhdyttävä toimiin vesistöjen pilaantumisen ehkäisemiseksi yleisellä tasolla.-  Albanian on tehostettava ympäristön tilan seurantaa ja langetettava saastuttajille riittävän varoittavat seuraamukset.-  Albanian on jatkettava alueellisten ja kansainvälisten ympäristösitoumusten täytäntöönpanoa.Liikennepolitiikka-  Albanian on jatkettava liikenteen kansallisen kokonaissuunnitelman täytäntöönpanoa.-  Albanian on saatettava päätökseen tarvittavat institutionaaliset uudistukset liikenneinfrastruktuurin hoidon, investointien priorisoinnin, linjausten tekemisen ja yksityissektorin osallistumisen tehostamiseksi.-  Albanian on edistyttävä huomattavasti Durresin ja Vloran satamien kunnostamistöissä ja yhdistettävä niiden satamatoimintoja.-  Albanian on parannettava tieturvallisuutta (muun muassa ottamalla käyttöön ajopiirturit) ja ryhdyttävä lisätoimiin lainsäädäntönsä lähentämiseksi yhteisön säännöstöön markkinoille pääsyn (ammatinharjoitus) ja sosiaalikysymyksiä koskevien vaatimusten osalta.-  Albanian on jatkettava Kaakkois-Euroopan keskeistä alueellista liikenneverkkoa koskevan yhteisymmärryspöytäkirjan täytäntöönpanoa ja lisättävä yhteistyötä Kaakkois-Euroopan liikenneobservatorion kanssa.-  Albanian on luotava rautatieliikenteelle kilpailuedellytykset muun muassa perustamalla alan sääntelystä ja turvallisuudesta vastaavat elimet.-  Albanian on pantava täytäntöön Euroopan yhteisen ilmailualueen perustamisesta tehdyn sopimuksen toisen siirtymävaiheen yhteydessä tehdyt sitoumukset.-  Albanian on merkittävästi parannettava meriliikenteen turvallisuutta, johon kuuluvat valmius satamavaltioiden harjoittamaan tarkastustoimintaan ja alusrekisterin ylläpito Pariisin yhteisymmärryspöytäkirjan mukaisesti.Energia-  Albanian on jatkettava sähkö- ja kaasualan toimintasuunnitelmien moitteetonta täytäntöönpanoa ja edettävä kansallisen energiastrategian täytäntöönpanossa.-  Albanian on varmistettava sähköntuotannossa, -siirrossa ja –jakelussa käytettävän infrastruktuurin parantamiseen tähtäävien hankkeiden oikea-aikainen täytäntöönpano.-  Albanian on jatkettava alueellisten ja kansainvälisten energiasitoumusten täytäntöönpanoa kilpailukykyisten alueellisten energiamarkkinoiden perustamiseksi.-  Albanian on tehostettava energiatehokkuudesta annetun lain täytäntöönpanoa.Tietoyhteiskunta ja tiedotusvälineet-  Albanian on saatettava EU:n sähköisen viestinnän lainsäädäntökehys osaksi Albanian lainsäädäntöä ja pantava se täytäntöön.-  Albanian on jatkettava lainsäädäntönsä yhdenmukaistamista rajat ylittävistä televisiolähetyksistä tehdyn eurooppalaisen yleissopimuksen ja ’televisio ilma rajoja’ -direktiivin kanssa.Varainhoidon valvonta-  Albanian on kehitettävä johdon hajautettua vastuuvelvollisuutta ja toiminnallisesti itsenäistä sisäistä tarkastusta koskevia periaatteita ja pantava ne täytäntöön kansainvälisiä normeja ja EU:n parhaita toimintatapoja noudattaen.-  Albanian on kehitettävä menettelyjä ja hallinnollisia valmiuksia varmistaakseen EU:n taloudellisten etujen tehokkaan suojelun.-  Albanian on huolehdittava siitä, että ulkoista tarkastusta koskeva laki vastaa ylimpien tarkastuselinten kansainvälisen järjestön suuntaviivoja.-  Albanian on tehostettava ulkoista ja sisäistä tarkastusta sekä varainhoidon valvontaa.Tilastot-  Albanian on parannettava maatalous- ja makrotaloustilastoja, kehitettävä sosiaalialan tilastoja muun muassa koulutuksen ja terveydenhoidon osalta sekä edettävä kaikkien eurooppalaisten luokittelujen, myös tilastoalueiden luokittelun, käyttöönotossa.Oikeus, vapaus ja turvallisuusViisumi-, rajavalvonta-, turvapaikka- ja maahanmuuttokysymykset-  Albanian on varmistettava, että kaikki sen myöntämät matkustusasiakirjat täyttävät kaikilta osin kansainväliset vaatimukset.-  Albanian on pantava täytäntöön kaikki rajaturvallisuuden osalta antamansa kansainväliset sitoumukset.-  Albanian on valvottava turvapaikkalainsäädännön noudattamista ja otettava käyttöön täysimittainen, kansainväliset normit täyttävä turvapaikkajärjestelmä, joka kattaa myös turvapaikanhakijoiden vastaanoton.-  Albanian on pantava täytäntöön kansallinen muuttoliikestrategia ja turvapaikka-asioita koskeva kansallinen toimintasuunnitelma.-  Albanian on varmistettava, että se pystyy täyttämään vakautus- ja assosiaatiosopimuksen vaatimukset Albaniassa työskentelevien ja/tai oleskelevien EU-kansalaisten osalta.-  Albanian on asteittain tehtävä, ratifioitava ja pantava täytäntöön kaikki keskeiset kansainväliset muuttoliikettä koskevat yleissopimukset.Rahanpesu-  Albanian on tehostettava talousrikosten torjuntaa rahanpesu ja rahan väärentäminen mukaan luettuina.-  Albanian on saavutettava konkreettisia tuloksia rahanpesun torjunnassa sekä rahoitusalalla että sen ulkopuolella.Huumausaineet-  Albanian on saavutettava huomattavasti parempia tuloksia huumausaineiden, erityisesti synteettisten huumausaineiden, heroiinin ja kokaiinin, laittoman kaupan torjumisessa.Poliisitoimi-  Albanian on saatettava maan poliisitoimi vastaamaan eurooppalaisia normeja erityisesti koulutuksen ja asianmukaisen välineistön avulla.-  Albanian on saavutettava huomattavia tuloksia rikollisuuden torjumisessa sekä korruption ja muun rikollisen toiminnan vähentämisessä poliisivoimissa.Järjestäytyneen rikollisuuden ja terrorismin torjunta-  Albanian on lisättävä kansainvälistä yhteistyötä järjestäytyneen rikollisuuden ja terrorismin torjumiseksi.-  Albanian on saavutettava huomattavia tuloksia nostettujen syytteiden prosentti- ja lukumäärän sekä niiden laadun osalta, kun kyse on järjestäytyneestä rikollisuudesta, laittomasta kaupasta sekä rikoksen tuottaman hyödyn takavarikoimisesta.-  Albanian on saatettava terrorismin torjumista koskevat kansainväliset yleissopimukset ja pöytäkirjat, joiden sopimuspuoli se on, osaksi kansallista lainsäädäntöä ja pantava ne täytäntöön.Henkilötietojen suoja-  Albanian on huolehdittava kansallisen henkilötietosuojalainsäädännön tehokkaasta seurannasta ja soveltamisesta.4. OHJELMASUUNNITTELUVakautus- ja assosiaatioprosessiin kuuluvaa yhteisön tukea myönnetään Länsi-Balkanin maille asianomaisista rahoitusvälineistä, erityisesti neuvoston asetuksen (EY) N:o 1085/2006 (IPA-asetus) nojalla, ja ennen vuotta 2007 hyväksyttyjen ohjelmien osalta 5. joulukuuta 2000 annetun neuvoston asetuksen (EY) N:o 2666/2000[4] nojalla. Näin ollen tällä päätöksellä ei ole taloudellisia vaikutuksia.Albania voi saada rahoitusta useita maita koskevista ja horisontaalisista ohjelmista.5. EHDOLLISUUSLänsi-Balkanin maille tarkoitetun tuen myöntäminen on sidoksissa siihen, miten asianomainen maa edistyy Kööpenhaminassa vahvistettujen arviointiperusteiden täyttämisessä ja tämän Eurooppa-kumppanuuden ensisijaisten tavoitteiden saavuttamisessa. Asetettujen ehtojen täyttämättä jättäminen saattaa johtaa siihen, että neuvosto toteuttaa aiheellisia toimenpiteitä neuvoston asetuksen (EY) N:o 1085/2006 21 artiklan mukaisesti tai, ennen vuotta 2007 hyväksyttyjen ohjelmien tapauksessa, asetuksen (EY) N:o 2666/2000 5 artiklan mukaisesti. Tukeen sovelletaan myös 29. huhtikuuta 1997 annetuissa neuvoston päätelmissä määriteltyjä ehtoja, jotka koskevat erityisesti tuensaajien sitoutumista demokraattisten, taloudellisten ja institutionaalisten uudistusten toteuttamiseen. Yksittäisiin vuosiohjelmiin sisällytetään lisäksi erityisehtoja. Rahoituspäätösten tekemisen jälkeen Albanian kanssa allekirjoitetaan rahoitussopimus.6. SEURANTAEurooppa-kumppanuuden täytäntöönpanoa tarkastellaan vakautus- ja assosiaatioprosessin puitteissa käyttöön otettujen mekanismien avulla, erityisesti komission vuosittain laatimissa määräaikaiskertomuksissa.[1] EUVL L 86, 24.3.2004, s. 1, asetus sellaisena kuin se on viimeksi muutettuna asetuksella (EY) N:o 269/2006 (EUVL L 47, 17.2.2006, s. 7).[2] Neuvoston päätös 2006/54/EY, tehty 30 päivänä tammikuuta 2006, Albanian Eurooppa-kumppanuuden periaatteista, ensisijaisista tavoitteista ja ehdoista ja päätöksen 2004/519/EY kumoamisesta (EUVL L 35, 7.2.2006, s. 32).[3] EUVL L 210, 31.7.2006, s. 82.[4] EYVL L 306, 7.12.2000, s. 1, asetus sellaisena kuin se on viimeksi muutettuna asetuksella (EY) N:o 2112/2005 (EUVL L 344, 27.12.2005, s. 23).